Учесници друштвеног дијалога „Укључивање жена и девојака у технолошке и друштвене иновације – изазови у развоју институционалног оквира“ у организацији Министарства за људска и мањинска права и друштвени дијалог и у сарадњи са Министарством науке, технолошког развоја и иновација, који је одржан 25.октобра 2023.године у Београду, заједнички су постигли

САГЛАСНОСТ О ПОСТУПАЊИМА

Сви учесници друштвеног дијалога су сагласни да ће у оквиру својих надлежности доприносити системском и дугорочном процесу јачања учешћа жена у програмима којима се подстичу технолошке и друштвене иновације и тиме давати пун допринос оснаживању родне перспективе.

Учешће већег броја жена и девојака у области иновација и заштите патената од великог је значаја за развој друштва.

Неопходно је да сви учесници друштвеног дијалога који утврђују документа јавне политике у складу са својим надлежностима омогуће сталну размену искустава  научница,  истраживачица  и иноваторки, равноправну квантификацију резултата њиховог рада, могућност за напредовање и усавршавање, као и адекватнију материјалну стимулацију за бављење проналазаштвом.

Сви учесници друштвеног дијалога указују на неопходност успостављања сталних и континуираних програма подршке женској иновативној заједници, како на нивоу републике, тако и на покрајинском и локалном нивоу. Подршка у унапређењу знања и вештина жена и девојака у области развоја иновационог предузетништва и заштите патената као и финансијска подршка за регистрацију изума и патената, допринеће бржем развоју и расту предузетништва, већој конкурентности на тржиштву, а тиме и економском оснаживању жена и девојака.

Сви учесници друштвеног дијалога ће у оквиру својих активности стално указивати на неопходност јачања веза жена научница,  истраживачица и иноваторки на локалном, покрајинском, републичком и међународном нивоу.

Министарство за људска и мањинска права

 и друштвени дијалог